મહીમાના આગમન પહેલાની એકલતા બમણા વેગથી ચંપકલાલને ઘરી વળી બે મહિના જેવો સમય પસાર થઇ ગયો.એક રાત્રે કોઇ ઢંગધડા વગરના વિચારોમાં મોડી રાત સુધી એ જાગતા રહ્યા આવું પહેલી વાર બન્યું.વહેલી સવારે આંખ મિંચાઇ અને ઉઘડી ત્યારે સવારના આઠ વાગ્યા હતા. સવારના છ વાગે જાગતા ચંપકલાલ આજે નિત્યક્રમથી પરવારી રસોડામાં આવી પોતાના માટે કોફી બનાવી અને કોફીનો મગ લઇએ બાલ્કનીમાં ઊભા હતા ત્યારે ત્યાંથી પસાર થતી અપરાજીતા પર તેમની નજર પડી અને એને જોઇ અવાક થઇ ગયા.અપરાજીતા તેમની સોસાયટીની સામેની રત્નદીપ સોસાયટીમાં જતી રહી.